CONVOCATÒRIA DE LA UNIVERSITAT D'ALACANT D'ADJUDICACIÓ D'AJUDES DRAC PDI I DRAC PTGAS (DES DEL 16 DE SETEMBRE DE 7583 BR 15 DE SETEMBRE DE 2024) - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/41325)
  + [Valencià](/va/acuerdo/41196)






Selector de idioma

Leer

* [Español](/es/acuerdo/41785)
* [Valencià](/va/acuerdo/41932)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA DE LA UNIVERSITAT D'ALACANT D'ADJUDICACIÓ D'AJUDES DRAC PDI I DRAC PTGAS (DES DEL 16 DE SETEMBRE DE 8358 TU 15 DE SETEMBRE DE 2024)[Butlletí Oficial Universitat d'Alacant](/ca/Publicacion)
=========================================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA DE LA UNIVERSITAT D'ALACANT D'ADJUDICACIÓ D'AJUDES DRAC PDI I DRAC PTGAS (DES DEL 16 DE SETEMBRE DE 5658 DF 15 DE SETEMBRE DE 2024)

Data d'aprovació
:   08/09/2023

Data de publicació
:   11/09/2023

Òrgan competent
:   Rectora

Secció
:   CONVOCATÒRIES I CONCURSOS

* [Annexos](#anexos)

* [Ver acuerdo en formato **PDF**](/Acuerdos/DescargarAcuerdo/41566)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/41424)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/41773)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA DE LA UNIVERSITAT D'ALACANT D'ADJUDICACIÓ D'AJUDES DRAC PDI I DRAC PTGAS (DES DEL 16 DE SETEMBRE  DE 3476 ZH 15 DE SETEMBRE  DE 2024)&url=https://www.boua.ua.es/va/acuerdo/41048)

**Títol:** CONVOCATÒRIA DE LA UNIVERSITAT D'ALACANT D'ADJUDICACIÓ D'AJUDES DRAC PDI I DRAC PTGAS (DES DEL 16 DE SETEMBRE DE 8040 DJ 15 DE SETEMBRE DE 2024)

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** divendres, 8 de setembre de 2023

CONVOCATÒRIA DE LA UNIVERSITAT D'ALACANT D'ADJUDICACIÓ D'AJUDES DRAC PDI I DRAC PTGAS (DES DEL 16 DE SETEMBRE  DE 2948 IP 15 DE SETEMBRE  DE 2024)

1.    Objecte de la convocatòria

El Vicerectorat de Relacions Internacionals i Cooperació per al Desenvolupament dona suport a la realització d'activitats en les universitats que integren la Xarxa Vives d'Universitats (XVU) a través del programa DRAC.

L'objecte d'aquesta convocatòria és la concessió d'ajudes DRAC PDI i DRAC PTGAS, en règim de concurrència competitiva (des del 16 de setembre  de 2023 al 15 de setembre  de 2024), en l'àmbit de la Universitat d'Alacant.

La finalitat de les ajudes serà:

A.   Ajudes DRAC PDI: Promoure la mobilitat del professorat universitari per a realitzar estades amb l'objectiu de:

a.    impartir docència en català.

b.    participar en projectes conjunts de difusió del català.

c.    participar en la preparació d'assignatures impartides en català.

B.   Ajudes DRAC PTGAS: Promoure la mobilitat del personal d'administració i serveis per a :.

a.    realitzar estades en serveis, oficines i laboratoris iguals o similars al propi en la UA.

b.    assistir i/o participar en l'organització de jornades o reunions relacionades amb el lloc de treball i organitzades per la XVU o per les universitats membres de la XVU.

Les ajudes econòmiques es destinen a cobrir despeses d'allotjament, desplaçament i, en el seu cas, inscripció generades per les activitats realitzades en qualsevol institució de la XVU diferent de la UA, i que implique un desplaçament superior a 50 km de distància. Les activitats no presencials s'exclouen de rebre ajuda de mobilitat.

La percepció de l'ajuda és incompatible amb altres ajudes o pagaments que sufraguen els mateixos conceptes per a la mateixa activitat (ço és, allotjament, desplaçament o inscripció).

2.    Requisits de les Persones Beneficiàries

Podrà obtenir la condició de beneficiari i sol·licitar aquestes ajudes:

2.1. Ajuda DRAC PDI: El personal docent i investigador amb dedicació a temps complet en la UA.

2.2. Ajuda DRAC PTGAS: El personal d'administració i serveis, laboral o funcionari de la UA.

3.    Nombre i dotació de les ajudes econòmiques

3.1. Ajuda DRAC PDI:

S'estableix una ajuda econòmica per un import màxim de 420 € destinats a cobrir despeses d'allotjament; en cap cas s'inclouran les despeses de manutenció.

Addicionalment, l'ajuda inclou l'import corresponent a cobrir les despeses de desplaçament, amb el màxim que es mostra en l'[annex](/Acuerdos/DescargarAnexoxId?idanexo=761911&idacuerdo=41421&idioma=es).

Les despeses d'allotjament no poden sobrepassar la quantitat estipulada per la UA en la normativa aplicable a la liquidació de comissions de servei del Servei de Gestió Econòmica. Només és susceptible de pagament el règim AD (allotjament i desdejuni).

3.2. Ajuda DRAC PTGAS:

S'estableix una ajuda econòmica per un import màxim de 420 € destinats a cobrir despeses d'allotjament i matrícula o inscripció; en cap cas s'inclouran les despeses de manutenció.

Addicionalment, l'ajuda inclou l'import corresponent a cobrir les despeses de desplaçament, amb el màxim que es mostra en l'[annex](/Acuerdos/DescargarAnexoxId?idanexo=761911&idacuerdo=41236&idioma=es).

Les despeses d'allotjament no poden sobrepassar la quantitat estipulada per la UA en la normativa aplicable a la liquidació de comissions de servei del Servei de Gestió Econòmica. Només és susceptible de pagament el règim AD (allotjament i desdejuni).

L'ajuda en concepte d'inscripció s'abonarà sempre que es presente el corresponent rebut a nom de la Universitat d'Alacant.

4.    Termini i procediment de presentació de sol·licituds

4.1. Termini de presentació

El termini per a sol·licitar l'ajuda es troba obert tot l'any i s'estableixen dos períodes de sol·licitud, després dels quals es resoldrà la concessió d'ajudes.

Període 1

- Termini de sol·licitud: del 16 de setembre de 2023 al 28 de febrer  de 2024.

- Import màxim a atorgar en aquest període: 3.500 €

-Termini màxim de resolució en aquest període: es resoldrà durant els 15 dies posteriors a la data límit de presentació de sol·licituds.

Període 2

- Termini de sol·licitud: de l'1  de març  al 15 de setembre  de 2024.

- Import màxim a atorgar en aquest període: 3.500 €

-Termini màxim de resolució en aquest període: es resoldrà durant els 15 dies posteriors a la data límit de presentació de sol·licituds.

En cas de produir-se fons excedents en algun període de sol·licitud passaran al període següent.

Els sol·licitants del primer període de sol·licitud que no obtinguen ajuda per insuficiència de fons passaran al període següent amb la puntuació que hagen obtingut en la seua sol·licitud inicial.

4.2. Procediment de presentació

Les sol·licituds es presentaran abans de la data de realització de l'activitat, independentment que la resolució es realitze amb posterioritat a l'activitat. En cap cas s'admeten sol·licituds per a activitats ja realitzades. Es podrà admetre més d'una sol·licitud per convocatòria/persona sol·licitant.

La sol·licitud es presentarà únicament a través del formulari publicat en la següent pàgina web:

<https://sri.ua.es/va/movilidad/drac-pdi-y-drac-pas.html>

5.    Criteris d'adjudicació

Per a la valoració i ordenació de les sol·licituds se seguiran els següents criteris:

5.1. Ajuda DRAC PDI:

·         Prioritzar la mobilitat cap a aquelles institucions que participen en l'acció DRAC PDI.

·         Afavorir l'equilibri territorial.

·         Afavorir les activitats en què el català siga la llengua de treball.

·         Prioritzar les sol·licituds de les persones que no hagen rebut ajuda en el mateix curs acadèmic.

5.2. Ajuda DRAC PTGAS:

·         Prioritzar la mobilitat cap a aquelles institucions que participen en l'acció DRAC PTGAS.

·         Prioritzar les activitats organitzades per la XVU o per aquelles a les quals es done preferència des de la XVU.

·         Prioritzar les activitats organitzades per diverses universitats pertanyents a la XVU.

·         Afavorir l'equilibri territorial.

·         Afavorir les activitats en què el català siga la llengua de treball.

·         Prioritzar les sol·licituds de les persones que no hagen rebut ajuda en el mateix curs acadèmic.

En cas d'empat, s'utilitzarà l'ordre alfabètic del primer cognom de les persones sol·licitants, començant l'ordenació per la lletra "U" d'acord amb el resultat del sorteig a què es refereix el Reglament General d'Ingrés del Personal al Servei de l'Administració de l'Estat, publicat en el BOE de 13 de maig de 2022.

6.    Òrgan Gestor i Comissió de valoració

6.1. Òrgan gestor

L'òrgan gestor de la convocatòria, el Servei de Relacions Internacionals, s'encarrega de l'ordenació i instrucció del procediment i acordarà totes les actuacions necessàries per a la determinació, coneixement i comprovació de les dades en virtut de les quals ha de dictar-se resolució.

La unitat administrativa de referència és l'àrea de Mobilitat de PDI/PTGAS del citat servei, contacte: [xjyeuvqtuavxm@pf.cb](mailto:eppkjyagkxrxr@eb.tc)

Quan la sol·licitud no reunisca els requisits o no s'acompanye la documentació que resulte exigible, es notificarà a la persona sol·licitant la causa que impedeix la continuació del procediment, i se li requerirà perquè, de conformitat amb la legislació de procediment administratiu comú esmene la falta o acompanye els documents preceptius amb la indicació que si així no es fera, se li tindrà per desistit de la seua petició prèvia resolució que haurà de ser dictada en els termes previstos legalment.

6.2. Comissió de valoració

Les sol·licituds seran avaluades per una comissió presidida per la vicerectora de Relacions Internacionals i Cooperació per al Desenvolupament o persona en qui delegue. La comissió de valoració realitzarà l'examen i avaluació de les sol·licituds presentades, així com la consegüent proposta de concessió i denegació de les ajudes.

La comissió tindrà la següent composició:

Presidència:

-       Vicerectora de Relacions Internacionals i Cooperació per al Desenvolupament

Secretària:

-        Subdirectora de Gestió de Projectes de Mobilitat

Vocals:

-       Gestor en cap de Mobilitat de PDI/PTGAS

Tots i cadascun dels membres integrants de la Comissió de Valoració hauran d'emplenar i signar el corresponent document DACI (Declaració d'Absència de Conflicte d'Interessos) que es troba en la pàgina de la Subdirecció de Subvencions de la Universitat d'Alacant. (<https://sc.ua.es/va/subvenciones/unidad-subvenciones/documentos/daci-subvencions-cas.docx>).

7.    Resolució, notificació i publicació dels resultats

Atès el principi de transparència arreplegat en la Llei 40/2015, d'1 d'octubre, de Règim Jurídic del Sector Públic, i al que es disposa en l'article 45.1 de la Llei 39/2015, d'1 d'octubre, del Procediment Administratiu Comú de les Administracions Públiques, les publicacions detallades en aquestes bases es realitzaran en la direcció web: <https://sri.ua.es/va/movilidad/drac-pdi-y-drac-pas.html>, substituint la notificació a les persones interessades i produint els mateixos efectes.

La proposta de resolució provisional de concessió de les ajudes, amb la baremació provisional de cada sol·licitant i, en el seu cas, les sol·licituds excloses provisionalment i els motius d'exclusió, es publicaran durant els 15 dies posteriors a la finalització dels períodes de sol·licitud. A partir de l'endemà de la seua publicació, les persones interessades tindran un termini de 10  dies hàbils per a la presentació de les al·legacions que estimen pertinents davant l'òrgan gestor.

Transcorregut aquest termini i a la vista de la proposta motivada de la comissió de valoració, la rectora de la Universitat d'Alacant dictarà la resolució que procedisca.

8.    Marc legal i pressupostari

Les ajudes econòmiques concedides estan constituïdes per fons propis de la UA. La dotació de les ajudes, d'un màxim de 7.000 euros, serà sufragada amb càrrec al capítol II aplicació 36.22.5I.48.79 del centre de despesa 5160 del Servei de Relacions Internacionals. L'execució d'aquesta dotació està supeditada a la disponibilitat pressupostària de la UA. S'aplicaran les disposicions fiscals vigents.

Aquesta dotació podrà incrementar-se a conseqüència de la concurrència d'alguna de les circumstàncies previstes en l'art. 58.2 a) del Reglament de la Llei 38/2003 de 17 de novembre.

El romanent no aplicat serà objecte de reintegrament al Vicerectorat que proposa l'ajuda en acabar l'any natural següent al de la concessió. Aquest romanent haurà de revertir a la mateixa aplicació d'origen del centre de despesa 5160.

L'ajuda assignada s'ajustarà en el que concerneix els principis previstos en l'art. 8.3 de la Llei 38/2003, de 17 de novembre, General de Subvencions; a les regulacions, requisits i termes establits per les normes de funcionament intern de la UA; i al que aquesta convocatòria estableix.

9.    Obligació, justificació de les persones beneficiàries i pagament

9.1. Obligacions de les persones beneficiàries.

És obligació de les persones beneficiàries:

a)    Realitzar l'activitat que fonamenta la concessió de l'ajuda en els termes establits en aquestes bases reguladores i altra normativa d'aplicació.

b)    Sotmetre's a les actuacions, la comprovació, el seguiment i l'avaluació de la unitat gestora i òrgans de control interns i externs.

c)    Conservar els documents justificatius de l'activitat, una vegada realitzada, incloent-hi els documents electrònics, en tant que puguen ser objecte d'actuacions de comprovació i control.

9.2. Justificació de persones beneficiàries i pagament

Les persones beneficiàries hauran de justificar el compliment de la finalitat per a la qual es va concedir l'ajuda i de l'aplicació dels fons percebuts fins al 30 de novembre de l'any en què finalitze el termini de realització de l'activitat, mitjançant el següent procediment:

- La persona beneficiària indicarà al departament/servei en el qual està adscrita que tramite la comissió de servei corresponent i el pagament directe de la matrícula/inscripció, si escau.

-El departament/servei que tramite la comissió i el pagament directe sol·licitarà el traspàs de l'import de l'ajuda adjuntant còpia de la liquidació de la comissió de servei i de la documentació justificativa.

- La Unitat de Mobilitat PDI/PTGAS realitzarà el traspàs a aquelles aplicacions corresponents al capítol 2 des d'on s'haja liquidat l'expedient corresponent.

L'incompliment per la persona beneficiària de qualsevol dels requisits i obligacions establits en la resolució de concessió i en aquesta convocatòria i bases reguladores, donarà lloc a la revocació total o parcial de l'ajuda i al reintegrament, en el seu cas, de les quantitats indegudament percebudes.

10. Protecció de dades de caràcter personal

D'acord amb el que disposa la legislació vigent en matèria de protecció de dades, comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la sol·licitud de participar-hi.

En el marc dels tractaments esmentats, les seues dades no podran ser cedides, excepte obligació legal, i seran conservades durant el temps estrictament necessari per a complir amb la finalitat citada.

L'informem que pot exercir els seus drets en relació amb el tractament de les seues dades personals d'accés, rectificació i supressió, entre altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la seua Seu electrònica <https://seuelectronica.ua.es/va/index.html>. Pot, així mateix, posar-se en contacte amb el delegat de protecció de dades a través de l'adreça [qoy@kr.kr](mailto:dah@fe.jc).

La informació addicional i detallada sobre Protecció de dades, els seus drets i la Política de Privacitat de la Universitat d'Alacant, pot consultar-la en el següent enllaç: <https://seuelectronica.ua.es/va/privadesa.html>

11. Recursos

Contra la convocatòria, les seues bases i els actes administratius que se'n deriven, que esgoten la via administrativa, pot interposar-se recurs contenciós administratiu davant el jutjat contenciós administratiu d'Alacant que resulte competent, en el termini de dos mesos comptats a partir de l'endemà de publicar-se, de conformitat amb el que s'estableix en l'article 114 de la Llei 39/2015, d'1 d'octubre, del Procediment Administratiu Comú de les Administracions Públiques, l'article 38.4 de la Llei orgànica 2/2023, de 22 de març, del Sistema Universitari, i l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa, i potestativament podran interposar recurs de reposició en el termini d'un mes comptat a partir de l'endemà al de la publicació de la present, davant la rectora, de conformitat amb el que es disposa en els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directament o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

Alacant, 8  de setembre  de 2023

La rectora,

P.D. de signatura, la vicerectora de Relacions Internacionals i Cooperació per al Desenvolupament

(Resolució de 22 de desembre de 2020)

Rosa María Martínez Espinosa

Documents annexos:
------------------

* [Descargar 41668\_49 Anexo DRAC PDI PTGAS 2023\_ca\_va.pdf](/Acuerdos/DescargarAnexoxId?idanexo=761911&idacuerdo=41875)





[Carretera Sant Vicent del Raspeig s/n  
03097 Sant Vicent del Raspeig - Alacant  
 Tel. 03 097 3174 - Fax 79 197 7050](https://www.google.es/maps/@19.304818,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12421&trk=tyah&trkInfo=tarId%0I0118848248323%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)